Η **Εθνοφυλακή** αποτελεί τμήμα του Ελληνικού Στρατού. Σκοπό έχει την προάσπιση της χώρας. Μονάδες εθνοφυλάκων υπάρχουν στην ηπειρωτική Ελλάδα αλλά και στα νησιά.

Η επιλογή των Εθνοφυλάκων γίνεται με βάση ορισμένα κριτήρια, τα οποία περιλαμβάνουν την εκπλήρωση της στρατιωτικής θητείας με λευκό απολυτήριο στρατού, ή την εθελοντική κατάταξη, όπως και την εντοπιότητα με βάση το στρατόπεδο στο οποίο εδρεύει η μονάδα Εθνοφυλακής, αρκεί να μην έχουν υπερβεί το εξηκοστό έβδομο (67ο) έτος της ηλικίας τους.

Ιστορία
-------

Ιδρύθηκε το 1843 από τον βασιλιά Όθωνα. 
Ως στόχο είχε την διασφάληση της τάξεως και αποτελούταν από εθελοντές οπλοφόρους πολίτες από 18 ως 24 ετών. 
Παρόλα αυτά, ο θεσμός της Εθνοφυλακής καταργήθηκε το 1879 με την ψήφιση του Νόμου «Περί Στρατολογίας». 

Εθνοφυλακή το 1863 - Στολή αξιωματικών
Το 1944, συγκροτείται Διοίκηση Εθνοφυλακής, επιπέδου Μεραρχίας αποτελούμενη από 40 Μονάδες.
Έπειτα, το 1948, κατά τη διάρκεια του ελληνικού εμφυλίου πολέμου, συστάθηκαν τα λεγόμενα Τάγματα Εθνοφυλακής Αμύνης (ΤΕΑ), ένα ειδικό παραστρατιωτικό σώμα, με σκοπό την αντικατάσταση των ΜΑΥ και ΜΑΔ. 
Το 1950, συγκροτείται Διεύθυνση Εθνοφυλακής υπό το ΓΕΣ.
Τα Τάγματα Εθνοφυλακής Αμύνης καταργήθηκαν το 1982 και αντικαταστάθηκαν από την Εθνοφυλακή. 
Το 1988 μετά από αποφάση του Ανώτατου Στρατιωτικού Συμβουλίου (ΑΣΣ), διαλύθηκε η Διεύθυνση Εθνοφυλακής για την περίοδο ειρήνης και ο χειρισμός των θεμάτων Εθνοφυλακής ανατέθηκε στη Διεύθυνση Πεζικού του ΓΕΣ.

Στις 9 Φεβρουαρίου 2023, ψηφίστηκε ο νόμος 5018/2023, με θέμα: "Μέριμνα υπέρ του προσωπικού των Ενόπλων Δυνάμεων, εξορθολογισμός της νομοθεσίας των Ενόπλων Δυνάμεων, οργάνωση της Εθνοφυλακής και άλλες διατάξεις."

|  |  |  |
| --- | --- | --- |
| « | Σύμφωνα με το ν.5018/2023:

α. Η Εθνοφυλακή, ως οργανική ένοπλη δύναμη του Στρατού Ξηράς, συγκροτείται στην περίοδο ειρήνης για την ενίσχυση και υποβοήθηση των Ενόπλων Δυνάμεων στην εκπλήρωση της αποστολής τους σε περιόδους ειρήνης, επιστράτευσης (γενικής ή μερικής) και πολέμου.
β. Όσοι κατατάσσονται για να υπηρετήσουν στην Εθνοφυλακή, ονομάζονται Εθνοφύλακες.
γ. Οι Εθνοφύλακες θεωρούνται στρατιωτικοί σε ενέργεια και υπάγονται στους στρατιωτικούς νόμους και κανονισμούς, μόνο κατά τον χρόνο που εκτελούν διατεταγμένη υπηρεσία. Ως διατεταγμένη υπηρεσία θεωρείται η εκτέλεση στρατιωτικής αποστολής ή υπηρεσίας ή εκπαίδευσης μόνο κατά το χρονικό διάστημα που διαρκεί η αποστολή ή η υπηρεσία ή η εκπαίδευση, συμπεριλαμβανομένου και του χρόνου μετακίνησης από την οικία τους προς τον τόπο εκτέλεσης της στρατιωτικής αποστολής ή της υπηρεσίας ή της εκπαίδευσης και αντίστροφα. |  » |
| — Ελληνική Εθνοφυλακή,  |

Έμβλημα
-------

Το έμβλημα της Εθνοφυλακής περιλαμβάνει ένα στάχυ, σύμβολο της υπαίθρου, πάνω σε μία αρχαία ασπίδα, η οποία βρίσκεται στο κέντρο ενός λευκού σταυρού σε μπλε φόντο, σύμβολο της ελληνικής σημαίας. Ο θυρεός, από το 2017, φέρει στην κορυφή του το ρητό *ΕΧΘΡΟΥΣ ΑΜΥΝΟΥ*.
Το ρητό αυτό, το οποίο σημαίνει "να αμύνεσαι ενάντια στους εχθρούς σου", αποδίδεται στον Αρχαίο Έλληνα πολιτικό και φιλόσοφο, μ.α. ονόματι Χίλων ο Λακεδαιμόνιος. 
Βρισκόταν χαραγμένο στους Δελφούς, μαζί με άλλα αποφθέγματα (βλ. Δελφικά παραγγέλματα).

Παραπομπές
----------

1. 1 2 3 4  Εθνοφύλακες: Οι ένοπλοι κάτοικοι των συνόρων! eleftheria.gr
2. 1 2  Δυνάμεις Εθνοφυλακής Ν. Ροδόπης :Εκπαιδεύονται συνεχώς για να είναι έτοιμοι για όλα viadiplomacy.gr
3. 1 2 3 4 5  Η Εθνοφυλακή από τη δημιουργία της μέχρι σήμεραethnofilaki.army.gr
4. ↑  Αυτό είναι το νέο σήμα της Εθνοφυλακής μετά την αλλαγή evros-news.gr

Εξωτερικοί σύνδεσμοι
--------------------

* Επίσημος ιστότοπος